Ακόμη και με βαθμό κάτω από 8, σε βασικά μαθήματα όπως η Ελληνική Γλώσσα, η Ιστορία, τα Μαθηματικά και η Φυσική, θα μπορούν να παίρνουν πλέον απολυτήριο γυμνασίου οι μαθητές.

Αυτά τα νέα δεδομένα, που ρίχνουν τον πήχη στο γυμνάσιο, φέρνει απόφαση του υπουργείου Παιδείας. Πριν από την έναρξη της σχολικής χρονιάς, εγκύκλιος που είχε σταλεί στα σχολεία ανέφερε ότι οι μαθητές μπορούσαν να προαχθούν ακόμη και με 8 στα βασικά μαθήματα, αν είχαν μέσο όρο 12.

Με τη νέα εγκύκλιο, δεν απαιτείται ούτε καν 8 για τα βασικά μαθήματα, αν ο μαθητής έχει γενικό μέσο όρο τουλάχιστον 13. Τα εν λόγω βασικά μαθήματα είναι τα μόνα στα οποία οι μαθητές θα εξετάζονται γραπτώς στο τέλος της σχολικής χρονιάς.

Μέλη της ΟΛΜΕ, σχολίαζαν στην εφημερίδα ότι η νέα απόφαση διευκολύνει τους μαθητές, αφού μπορεί να βαθμολογηθούν με 5,6 ή 7 στα βασικά μαθήματα, αλλά μπορεί να βγάλουν τελικό μέσο όρο 13 ευνοούμενοι από τα υπόλοιπα, σχετικά εύκολα μαθήματα.







Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr